ddrg/super_eurlex huggingface dataset:
KIRJALLINEN KYSYMYS E-1950/00 esittäjä(t): Alexandros Alavanos (GUE/NGL) komissiolle. EMOTR:n tukien maksajaviraston hyväksyminen ja toiminta Kreikassa.



Virallinen lehti nro 081 E , 13/03/2001 s. 0116 - 0116



KIRJALLINEN KYSYMYS E-1950/00 esittäjä(t): Alexandros Alavanos (GUE/NGL) komissiolle (16. kesäkuuta 2000) Aihe: EMOTR:n tukien maksajaviraston hyväksyminen ja toiminta Kreikassa Tilintarkastustuomioistuimen varainhoitovuotta 1998 koskevassa kertomuksessa mainitaan, että kreikkalainen maksajavirasto (Gedidagep), joka on vastuussa maatalouden ohjaus- ja tukirahaston tukien käsittelystä, ei ole noudattanut hyväksymisperusteita, ja tästä syystä on käynnistetty talousarviota koskevaa kurinalaisuutta koskevat menettelyt ja kuukausiennakoiden mukautukset. Kreikan hallitus ryhtyi vuonna 1998 perustamaan uutta yhteisön ohjaus- ja takuutukien maksaja- ja valvontavirastoa (Opekepe:a) sekä tilien varmennusvirastoa. 1. Miten menettely uuden maksajaviraston (Opekepe:n) ja tilien varmennusviraston hyväksymiseksi on edennyt tähän mennessä? Koska niiden toiminnan on suunniteltu alkavan? 2. Täyttääkö nykyinen maksajavirasto (Gedidagep) hyväksymisperusteet? Onko talousarviota koskevaa kurinalaisuutta koskevat menettelyt käynnistetty myös vuoden 1999 osalta? Franz Fischlerin komission puolesta antama vastaus (26. heinäkuuta 2000) 1. Komissio on tietoinen siitä, että tulevaisuudessa käyttöön otetaan uusi maksajavirasto ja uusi tilien varmennusvirasto. Sillä ei ole kuitenkaan tietoa siitä, milloin uudet virastot perustetaan. Yhteisön lainsäädännön mukaisesti Kreikan viranomaisten tehtävänä on nimetä maksajavirastot ja tilien varmennusvirastot. 2. Komissio ei ole täysin tyytyväinen yhdennetyn hallinto- ja valvontajärjestelmän tai hyväksymisperusteiden soveltamiseen Kreikassa. Talousarviota koskevaan kurinalaisuuteen liittyviä säännöksiä sovellettiin vuonna 1999. Tämä johti siihen, että ennakoita vähennettiin 22 900 miljoonalla Kreikan drakmalla (69,5 milj. eurolla) yhdennetyn hallinto- ja valvontajärjestelmän soveltamatta jättämisen vuoksi sekä 12 100 miljoonalla drakmalla (35,7 milj. eurolla) hyväksymisperusteiden noudattamatta jättämisen vuoksi. On kuitenkin todettava, että näitä ennakoiden vähennyksiä voidaan kuitenkin tarkastaa ylös- tai alaspäin tilien tarkastamis- ja hyväksymismenettelyn yhteydessä.
KIRJALLINEN KYSYMYS E-1151/00 esittäjä(t): Bart Staes (Verts/ALE) komissiolle. Valkoinen kirja elintarvikkeiden turvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0085 - 0086



KIRJALLINEN KYSYMYS E-1151/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarvikkeiden turvallisuudesta ja Euroopan elintarvikeviranomainen Tammikuussa 2000 julkaistiin Valkoinen kirja elintarvikkeiden turvallisuudesta (KOM(1999) 719 lopull.). Luvussa 4 käsitellään Euroopan elintarvikeviranomaisen perustamista ja luvussa 5 elintarvikkeiden turvallisuutta koskevaa lainsäädäntöä. Elintarvikelisäaineita ja aromeja koskevia määräyksiä on komission mukaan muutettava useasta kohdasta. Ensinnäkin komissio haluaa valtuudet pitää yllä luetteloa elintarvikkeiden sallituista lisäaineista EU:ssa. Entsyymien asema on selkeydettävä. Toiseksi on väri- ja makeutusaineiden ja muiden lisäaineiden luettelot päivitettävä. Kolmanneksi on väri- ja makeutusaineiden ja muiden lisäaineiden puhtausvaatimuksia muutettava. Uusraaka-aineista tehdyille elintarvikelisäaineille on vahvistettava asianmukaiset puhtausvaatimukset. Komissio aikoo julkaista raportin elintarvikelisäaineidne saannista. On hankittava uutta tietoa aromiaineissa luonnostaan olevien aineiden toksikologisista vaikutuksista. Komissio aikoo saada aromiaineiden luettelon ajan tasalle, kehittää ohjelman niiden arvioimiseksi ja laatia aromiaineissa sallittujen lisäaineiden luettelon. 1. Miksi komissio ei halua enää käyttää yhteispäätösmenettelyä väri- ja makeutusaineiden ja muiden lisäaineiden kohdalla? Eikö se siten riko Euroopan parlamentin demokraattista päätösoikeutta? 2. Missä mielessä komissio haluaa muuttaa entsyymien asemaa? 3. Muutetaanko sallittuja lisäaineita koskevia vaatimuksia? Haluaako komissio vahvistaa uusraaka-aineista tehdyille lisäaineille eri puhtausvaatimukset? David Byrnen komission puolesta antama yhteinen vastaus kirjallisiin kysymyksiin E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 ja E-1162/00 (9. kesäkuuta 2000) Arvoisan parlamentin jäsenen esiinnostamia kysymyksiä tutkitaan siten, että niiden pohjalta voitaisiin esittää lainsäädäntöehdotuksia noudattaen elintarviketurvallisuudesta annetussa valkoisessa kirjassa asetettua aikataulua. Tässä vaiheessa olisi sopimatonta ennakoida jokaisen ehdotuksen yksityiskohtia.
KIRJALLINEN KYSYMYS E-1284/00

esittäjä(t): Gerhard Hager (NI) komissiolle

(19. huhtikuuta 2000)

Aihe: Itävaltalaisten sosiaalivakuutuslaitosten liiton tekemät pelastuslentosopimukset

Haluaisin tarkentaa kirjallista kysymystäni E-0137/00(1). Tietojeni mukaan Itävallan sisäministeriön erään yksityisen yhdistyksen ja itävaltalaisten sosiaalivakuutuslaitosten liiton kanssa tekemistä laskutussopimuksista kehkeytynyt pääasiallinen ongelma ei ole tarjouskilpailun julkistamatta jättäminen, vaan ennemminkin se, että edellä mainitut tahot ovat 31. maaliskuuta 1995 lähtien laskuttaneet palveluista suoraan ilman sopimuksellista perustaa. Sosiaalivakuutuslaitosten liitto ei kuitenkaan salli muiden tarjoajien menetellä samoin vastaavanlaisten palveluiden suhteen. Tätä taustaa vasten haluaisin esittää komissiolle seuraavan lisäkysymyksen:

Epäileekö komissio, että itävaltalaisten sosiaalivakuutuslaitosten liiton ja kyseisten pelastuslentoyritysten menettelytapa palveluista laskuttaminen suoraan ilman sopimuksellista perustaa ei ole yhdenmukainen 18. kesäkuuta 1992 annetun direktiivin 92/50/ETY(2) säännösten kanssa?

(1) EYVL C 280 E, 3.10.2000, s. 183.

(2) EYVL L 209, 24.7.1992, s. 1.

Frederik Bolkesteinin komission puolesta antama vastaus

(15. kesäkuuta 2000)

Komissio viittaa vastaukseen, jonka se antoi arvoisan parlamentin jäsenen esittämään kysymykseen E-0137/00. Sekin koski itävaltalaisten sosiaalivakuutuslaitosten liiton tekemiä pelastuslentosopimuksia.

Komissio pystyy vastaamaan arvoisan parlamentin jäsenen esittämään kysymykseen, kun se on saanut pyytämänsä tiedot Itävallan viranomaisilta. Sopimuksen päättyminen ei tietenkään sulje pois sitä mahdollisuutta, että asiassa on saatettu rikkoa julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun neuvoston direktiivin 92/50/ETY säännöksiä.
KIRJALLINEN KYSYMYS E-0512/00 esittäjä(t): Christopher Huhne (ELDR) komissiolle. Ulkomaiset pankkikeskukset ja maksuja koskevien tietojen vaihto.



Virallinen lehti nro 026 E , 26/01/2001 s. 0052 - 0053



KIRJALLINEN KYSYMYS E-0512/00 esittäjä(t): Christopher Huhne (ELDR) komissiolle (28. helmikuuta 2000) Aihe: Ulkomaiset pankkikeskukset ja maksuja koskevien tietojen vaihto Frederik Bolkestein vastasi 17. tammikuuta 2000 kirjalliseen kysymykseen E-2234/99(1). Millä perusteella vastauksessa kuvattujen toimien kaltaisia toimenpiteitä ei voida soveltaa niihin ulkomaisiin pankkikeskuksiin, jotka eivät ole suostuneet tekemään sopimusta ulkomailla asuville tahoille suunnattuja maksuja koskevien tietojen vaihtamisesta? (1) EYVL C 219 E, 1.8.2000, s. 128. Frederik Bolkesteinin komission puolesta antama vastaus (10. huhtikuuta 2000) Verotuskysymyksiä koskeva tietojenvaihto jää nykyisten rahanpesua torjuvien määräysten ulkopuolelle ja sitä sääntelevät yleensä kahdenväliset verotussopimukset, joihin asiaankuuluvilla hallituksilla on täydet toimivaltuudet. Seitsemän johtavan teollisuusmaan (G7) valtiovarainministerit ovat kuitenkin viime aikoina ilmaisseet huolensa offshore-alueiden rahoituskeskuksista ja veroparatiiseista, jotka heikentävät kansainvälistä rahoitusalan sääntelyä ja mahdollistavat verojen kiertämisen tai veropetoksen. Rahoitusalan rahanpesutyöryhmän edustajat ja taloudellisen yhteistyön ja kehityksen järjestön (OECD:n) verotuskomitea ovat pohtineet, miten rahanpesua torjuvia järjestelmiä voitaisiin vahvistaa ja miten verotustietojen vaihtoa koskevia järjestelyjä voitaisiin tehostaa. OECD on myös tunnistanut puutteellisen tietojenvaihdon avaintekijäksi veroparatiisien tunnistamisessa. Niinpä se on suosittanut, että maat, joilla ei ole kansainvälisten maksutapahtumien raportointia eikä alueellaan pysyvästi asuvien veronmaksajien ulkomaisten liiketoimien raportointia koskevia määräyksiä, harkitsisivat sellaisten määräysten käyttöön ottamista, ja että niiden avulla saatavia tietoja vaihdettaisiin maiden välillä. OECD aikoo myöhemmin tänä vuonna julkaista luettelon veroparatiiseista ja harkitsee mahdollisuutta koordinoida vastatoimia sellaisia oikeuskäytäntöjä vastaan, jotka hankaloittavat haitallisen verokilpailun torjuntaa. Yhteisöllä on jo direktiivejä sekä rahanpesun torjumisesta että keskinäisestä avunannosta välittömän ja välillisen verotuksen alalla. Erityisesti jälkimmäinen sisältää veroviranomaisten välistä tietojenvaihtoa koskevia määräyksiä veropetosten ja veron kiertämisen torjumiseksi yhteisössä. Lisäksi yhteisö on uraauurtavasti tunnistanut koordinoidun toiminnan tarpeen ja ottanut konkreettisia askelia haitallisen verokilpailun nujertamiseksi myös jäsenvaltioista riippuvaisilla tai niihin assosioituneilla alueilla.
KIRJALLINEN KYSYMYS E-0840/00 esittäjä(t): Ioannis Marínos (PPE-DE) komissiolle. Kreikan työttömyysaste.



Virallinen lehti nro 330 E , 21/11/2000 s. 0219 - 0219



KIRJALLINEN KYSYMYS E-0840/00 esittäjä(t): Ioannis Marínos (PPE-DE) komissiolle (21. maaliskuuta 2000) Aihe: Kreikan työttömyysaste Euroopan yhteisöjen tilastotoimisto Eurostat julkisti 4. tammikuuta 2000 (tiedotteessa 1/2000) erittäin mielenkiintoisia tietoja miesten ja naisten työttömyysasteesta EU:ssa. Nämä tiedot kattavat aikavälin marraskuu 1997 marraskuu 1999 ja niissä mainitaan erikseen alle 25-vuotiaiden ja yli 25-vuotiaiden miesten ja naisten työttömyysluvut. On huomattava, että Kreikkaa koskevat luvut puuttuvat kokonaan näistä tilastoista, mutta kaikista muista EU:n jäsenvaltioista, samoin kuin Yhdysvalloista ja Japanista esitetään yksityiskohtaisia tietoja. Voisiko Euroopan komissio ilmoittaa minulle, ovatko Kreikan viranomaiset toimittaneet maan työttömyysastetta koskevia tietoja ja jos eivät, mihin syihin he ovat vedonneet? Mihin toimiin komission yksiköt ovat mahdollisesti ryhtyneet hankkiakseen tietoja Kreikan työllisyysindeksistä? Pedro Solbes Miran komission puolesta antama vastaus (12. huhtikuuta 2000) Komissio pyytää kunnianarvoisaa jäsentä tutustumaan vastaukseen, jonka komissio antoi herra Alavanos esittämään kirjalliseen kysymykseen E-0338/00(1). (1) Katso sivu 131.
KIRJALLINEN KYSYMYS E-0752/00 esittäjä(t): Theresa Villiers (PPE-DE) komissiolle. Rooman sopimus.



Virallinen lehti nro 374 E , 28/12/2000 s. 0149 - 0149



KIRJALLINEN KYSYMYS E-0752/00 esittäjä(t): Theresa Villiers (PPE-DE) komissiolle (13. maaliskuuta 2000) Aihe: Rooman sopimus Mitä kokouksia komissiossa on pidetty viimeksi kuluneen kuuden kuukauden aikana ehdotetusta lainsäädännöstä, joka koskee Rooman sopimuksen korvaamista sopimuksenulkoisilla velvoitteilla (Projet de communication sur la loi applicable aux obligations non-contractuelles (Rome II))? Missä nämä kokoukset on pidetty? Onko näistä ehdotuksista neuvoteltu neuvoston kanssa viimeksi kuluneen kuuden kuukauden aikana? Jos vastaus on myönteinen, missä yhteydessä niistä on keskusteltu ja mitkä olivat johtopäätökset? Minkä tason virkamiehiä on ollut läsnä kokouksissa? Ketkä komission virkamiehet ovat olleet läsnä kokouksissa? Keillä komission virkamiehillä ja/tai millä komission osastoilla on päävastuu Rooma II:ta koskevista neuvotteluista? Onko parhaillaan kierrossa oleva yksikön sisäinen valmisteluasiakirja (DG JAI D (99) 495 Communication de la Commission sur la loi applicable aux obligations non-contractuelles) saatavissa englannin kielellä? Jos vastaus on kielteinen, miksi asiakirjaa ei ole käännetty englannin kielelle? Mitä yksikön sisäinen valmisteluasiakirja sisältää ja koska yksikön sisäisen valmistelun on määrä päättyä? Pyydetäänkö tästä ehdotuksesta lausuntoja ulkopuolisilta toimijoilta? Jos kuullaan, mitä ryhmiä kuullaan ja millä perusteilla nämä ryhmät valitaan? Koska tätä asiaa koskeva virallinen lainsäädäntöehdotus on odotettavissa ja koska lainsäädäntöprosessin odotetaan päättyvän? António Vitorinon komission puolesta antama vastaus (14. huhtikuuta 2000) Rooma II -hankkeen eli lainsäädännön, jolla ehdotetaan Rooman sopimuksen korvaamista sopimuksenulkoisilla velvoitteilla, ei ole tarkoitus korvata nykyistä sopimusvelvoitteisiin sovellettavaa lakia koskevaa Rooman yleissopimusta, vaan täydentää sitä. Neuvoston työryhmässä on asiasta käyty useita keskusteluja heinäkuun 1998 ja lokakuun 1999 välisenä aikana. Nämä keskustelut on tilapäisesti keskeytetty, jotta komissio saisi tilaisuuden tehdä aloitteen. Kysyjän tarkoittama asiakirja liittyy komission sisäiseen lausuntokierrokseen ja sillä käynnistetään julkinen kuuleminen. Komissio ei aio antaa lainsäädäntöehdotusta ennen julkista kuulemista. Komissio tekee lähiaikoina päätöksen siitä, hyväksyykö se kyseisen asiakirjan, ja hyväksymisen ajankohdasta.
KIRJALLINEN KYSYMYS E-1672/00 esittäjä(t): Christopher Huhne (ELDR) komissiolle. Maksut urakoitsijoille ja tavarantoimittajille.



Virallinen lehti nro 046 E , 13/02/2001 s. 0210 - 0210



KIRJALLINEN KYSYMYS E-1672/00 esittäjä(t): Christopher Huhne (ELDR) komissiolle (29. toukokuuta 2000) Aihe: Maksut urakoitsijoille ja tavarantoimittajille Komission jäsenen Michaele Schreyerin kirjalliseen kysymykseeni E-0505/00(1) antamaan vastaukseen vielä palaten, voiko komissio kertoa mikä oli se vuoden 1999 maksujen kokonaissumma, johon mainittu 60 päivän kuluessa suoritettujen maksujen osuus viittaa? (1) Katso sivu 10. Michaele Schreyerin komission puolesta antama vastaus (13. heinäkuuta 2000) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-0254/00 esittäjä(t): Daniel Hannan (PPE-DE) komissiolle. Komission jäsenten kabinetit.



Virallinen lehti nro 374 E , 28/12/2000 s. 0046 - 0047



KIRJALLINEN KYSYMYS E-0254/00 esittäjä(t): Daniel Hannan (PPE-DE) komissiolle (7. helmikuuta 2000) Aihe: Komission jäsenten kabinetit Tulevatko komission jäsenet antamaan listan kabinettiensa jäsenistä? Mitkä ovat eri kabinettien kokonaispalkkatulot? Neil Kinnockin komission puolesta antama vastaus (16. maaliskuuta 2000) Luettelo komission kabinettien kaikista jäsenistä toimitetaan suoraan arvoisalle parlamentin jäsenelle ja parlamentin pääsihteeristölle. Se on saatavissa julkaistuna asiakirjana. Kunkin kabinetin kokonaiskuukausipalkat: >TAULUKON PAIKKA> Nämä määrät sisältävät palkkaluokkien A, B, C ja D virkamiesten ja kabinetteihin nimitettyjen muiden toimihenkilöiden nettopalkat. Nettopalkka koostuu palkkaluokan ja virkaiän mukaan lasketusta peruspalkasta, koulutus- ja perhe-etuuksista niille virkamiehille, jotka perheolojensa vuoksi ovat niihin oikeutettuja, ja kiinteästä kabinettiavustuksesta palkkaluokan C virkamiehille. Nettopalkasta on jo vähennetty sosiaaliturvamaksut, yhteisövero ja virkamiesten maksama erityinen kriisimaksu.
KIRJALLINEN KYSYMYS E-1120/00 esittäjä(t): Lucio Manisco (GUE/NGL) komissiolle. Akin Birdalin vangitseminen ja Necmettin Erkabanin tuomio Turkissa.



Virallinen lehti nro 026 E , 26/01/2001 s. 0156 - 0157



KIRJALLINEN KYSYMYS E-1120/00 esittäjä(t): Lucio Manisco (GUE/NGL) komissiolle (11. huhtikuuta 2000) Aihe: Akin Birdalin vangitseminen ja Necmettin Erkabanin tuomio Turkissa Ankaran valtakunnansyyttäjänvirasto kieltäytyi tiistaina 28. maaliskuuta 2000 lykkäämästä maassaan hyvin tunnetun ja rohkean kansalaisoikeustaistelijan Arkin Birdalin rangaistusta ja määräsi hänet vangittavaksi. Birdal oli jo aiemmin tuomittu kapinaan yllyttävien puheiden pitämisestä. Hänen asianajajansa olivat pyytäneet rangaistuksen täytäntöönpanon lykkäämistä puolella vuodella, koska hänen murhayrityksessä saamansa vammat vaativat jatkuvaa lääkärihoitoa. Maaliskuun alussa entinen pääministeri Necmettin Erkaban tuomittiin vuodeksi vankilaan samantapaisten syytösten nojalla, jotka koskivat vuonna 1994 pidettyä puhetta. 1. Eikö komissio katso, että nämä törkeät ilmaisunvapauden ja ihmisoikeuksien loukkaukset ovat ristiriidassa Turkin hallituksen Euroopan unionin jäsenyyden hakemisen vuoksi tekemien sitoumusten kanssa ja uusien jäsenvaltioiden liittymisehtojen kanssa. Näitä ehtoja ovat sopimuksessa Euroopan unionista 6 artiklan 1 kohdassa esitettyjen unionin perusperiaatteiden ja Kööpenhaminan Eurooppa-neuvostossa kesäkuussa 1993 määriteltyjen poliittisten kriteerien noudattaminen? 2. Eikö komissio katso tarpeelliseksi vaatia Ankaran hallitusta lopettamaan Birdalin ja Erkabanin oikeudellisen ja muunlaisen vainoamisen? Günter Verheugenin komission puolesta antama vastaus (22. toukokuuta 2000) Komissio yhtyy arvoisan parlamentin jäsenen esittämiin huolenilmaisuihin, jotka koskevat Akin Birdalia, jonka on palattava vankilaan suorittamaan rangaistuksensa loppuun, ja Necmettin Erbakania, joka on tuomittu vuodeksi vankilaan. Komissio tukee Akin Birdalin osalta täysin neuvoston puheenjohtajavaltion 30. maaliskuuta 2000 antamaa julistusta, jossa erityisesti Turkin hallitusta kehotetaan toteuttamaan toimenpiteitä tämän tunnetun turkkilaisen ihmisoikeustaistelijan vapauttamiseksi. Tämä uusi tilanne on sitäkin valitettavampi, koska edellisen Helsingissä 10. joulukuuta 1999 kokoontuneen Eurooppa-neuvoston päätöksissä, joissa vahvistettiin Turkille ehdokasmaan asema, Turkkia kehotettiin ponnistelemaan erityisesti Kööpenhaminassa vahvistettujen poliittisten jäsenyysedellytysten noudattamiseksi. Tämän vuoksi on tärkeää, että Turkki sitoutuu päättäväisesti jatkuvaan demokratisointiprosessiin ja toteuttaa tarvittavat uudistukset. Vuonna 1998 Akin Birdalin ja maaliskuussa 2000 Necmettin Erbakanin tuomioiden perustana käytetyn rikoslain 312 artiklan tarkistaminen tai jopa kumoaminen, vaikuttaa tässä vaiheessa välttämättömältä.
KIRJALLINEN KYSYMYS E-0165/00 esittäjä(t): Rosa Díez González (PSE), Fernando Pérez Royo (PSE) ja Luis Berenguer Fuster (PSE) komissiolle. Espanjan sähköteollisuudelle annetun valtionavun seuranta.



Virallinen lehti nro 330 E , 21/11/2000 s. 0096 - 0096



KIRJALLINEN KYSYMYS E-0165/00 esittäjä(t): Rosa Díez González (PSE), Fernando Pérez Royo (PSE) ja Luis Berenguer Fuster (PSE) komissiolle (31. tammikuuta 2000) Aihe: Espanjan sähköteollisuudelle annetun valtionavun seuranta Kilpailuun siirtymisestä aiheutuvien kulujen korvauksena Espanjan sähköteollisuudelle myönnettyyn valtion tukeen liittyen ja ottaen huomioon, että komission jäsen Monti on myöntänyt, että Espanjan sähköteollisuutta koskevan lain 54/97 kuudes tilapäismääräys koskee valtiontukea, joka myönnettiin ilmoittamatta siitä etukäteen Euroopan komissiolle, kysyn seuraavaa: miten komissio aikoo kohdella Espanjan sähköyhtiöiden jo saamia tukisummia perustamissopimuksen 87 artiklan 3 kohdan c alakohdan mukaisesti mahdollisesti antamassaan päätöksessä? Mario Montin komission puolesta antama vastaus (9. maaliskuuta 2000) Vaikka valtiontuki on lainvastainen, toisin sanoen tuki on myönnetty ilman ennakkoilmoitusta komissiolle, se ei yhteisöjen tuomioistuimen oikeuskäytännön mukaisesti ole välttämättä soveltumaton yhteismarkkinoille. Maksettuja tukia tarkastellaan EY:n perustamissopimuksen artiklojen perusteella, jotta selvitetään niiden soveltuvuus yhteismarkkinoille ja tarvittaessa vahvistetaan palautettavat määrät.
KIRJALLINEN KYSYMYS E-0217/00 esittäjä(t): Mario Mantovani (PPE-DE) komissiolle. Radioaktiiviset jätteet yhteisessä tutkimuskeskuksessa Isprassa.



Virallinen lehti nro 330 E , 21/11/2000 s. 0104 - 0104



KIRJALLINEN KYSYMYS E-0217/00 esittäjä(t): Mario Mantovani (PPE-DE) komissiolle (4. helmikuuta 2000) Aihe: Radioaktiiviset jätteet yhteisessä tutkimuskeskuksessa Isprassa Vaikka Isprassa sijaitsevassa yhteisessä tutkimuskeskuksessa (YTK) toimineet kaksi reaktoria suljettiin jo kuusitoista vuotta sitten, Italian sanomalehdissä on äskettäin käsitelty radioaktiiviseen jätteeseen liittyviä ongelmia YTK:ssa. Kyse on siitä, että Ispran tutkimuskeskuksessa on bitumoituihin tai sementoituihin tynnyreihin varastoituna 2500 kuutiometriä radioaktiivista jätettä, jota ei ole hävitetty. Tämä johtuu luultavasti ydinlaitteiden tuottamien jätteiden eliminoinnin ja käsittelyn korkeista kustannuksista. On selvää, että tietoisuus näin vaarallisten aineiden olemassaolosta alueella aiheuttaa pelkoa ja huolta. Voiko komissio kertoa, onko sillä tähän ongelmaan liittyviä tietoja? Philippe Busquinin komission puolesta antama vastaus (23. maaliskuuta 2000) Komissio pyytää arvoisaa parlamentin jäsentä tutustumaan sen parlamentille ja neuvostolle antamaan tiedonantoon nimeltä Ydinlaitosten menneisyyden taakka, joka on syntynyt yhteisen tutkimuskeskuksen (YTK) Euratom-perustamissopimuksen nojalla toteuttamista toimista Vanhentuneiden ydinlaitosten purkaminen ja jätehuolto(1). Kysyjän tarkoittamat jätteet on välivarastoitu asianmukaisiin tiloihin, joissa niitä valvotaan tarvittavin laittein. Komissio on kuitenkin ryhtynyt tarkastamaan niiden pakkausta yhdessä Italian viranomaisten kanssa. Kuten edellä mainitussa tiedonannossa ilmoitetaan, nämä jätteet on välivarastoitu täysin turvallisesti Ispraan, jossa ne odottavat sijoitusta lopulliseen varastointipaikkaan Italiassa. (1) KOM(1999) 114 lopullinen.
KIRJALLINEN KYSYMYS E-0719/00 esittäjä(t): Manuel Pérez Álvarez (PPE-DE) komissiolle. Työtapaturmat.



Virallinen lehti nro 330 E , 21/11/2000 s. 0209 - 0210



KIRJALLINEN KYSYMYS E-0719/00 esittäjä(t): Manuel Pérez Álvarez (PPE-DE) komissiolle (17. maaliskuuta 2000) Aihe: Työtapaturmat Tutkijat ja tiedemiehet tapaavat sanoa, että työnteko on riski. Joissakin töissä riski on selvästi suurempi kuin toisissa. Huolimatta toimenpiteistä estää tämän riskin muuttuminen tapaturmaksi, näin käy liian usein. Asiasta vastuussa olevat poliitikot myöntävät, että samanaikaisesti kun lait ovat hyviä, ne ovat myös riittämättömiä. Euroopan unionin tavoitteena on työllisyyden luominen. Sen on pyrittävä luomaan laadukkaita työpaikkoja, joissa työtapaturmien riski on eliminoitu. Onko komissio suunnitellut toteuttavansa tai koordinoivansa uusia toimia, jotka on suunnattu työtapaturmien määrän vähentämiseen? Anna Diamantopouloun komission puolesta antama vastaus (25. huhtikuuta 2000) Komissio on täysin samaa mieltä arvoisan parlamentin jäsenen kanssa siitä, että on tärkeää toteuttaa toimia työntekijöiden terveyden ja turvallisuuden suojelemiseksi, jotta voidaan vähentää työtapaturmien määrää. Komission politiikka tällä alalla on alusta alkaen tähdännyt tähän tavoitteeseen. Neuvoston komission ehdotusten perusteella antamat työterveys- ja työturvallisuusdirektiivit muodostavat ytimen niille toimille, joilla pyritään suojelemaan työntekijöitä työtapaturmilta ja ammattitaudeilta. Jäsenvaltioiden tehtävänä on varmistaa, että direktiivien saattamiseksi osaksi kansallista lainsäädäntöä annettujen säädösten soveltamista seurataan ja valvotaan asianmukaisesti. Helpottaakseen direktiivien soveltamista ja edistääkseen työtapaturmien vähentämistä komissio käynnistää aina tarvittaessa muitakin kuin lainsäädäntötoimia esimerkkinä mainittakoon käytännön oppaat, jotka eivät ole luonteeltaan sitovia. Komissio haluaa lisäksi kiinnittää parlamentin jäsenen huomion työturvallisuus- ja työterveysviraston toimintaan ja erityisesti Bilbaossa syyskuussa 1999 järjestettyyn työterveyttä ja työturvallisuutta sekä työllistettävyyttä käsitelleeseen konferenssiin. Konferenssissa muistutettiin, että työmarkkinoilta syrjäytyminen, työllistettävyys, työelämään paluu, työterveyden ja työturvallisuuden suojeluun tähtäävät toimintatavat ja yhtäläiset mahdollisuudet, työympäristön mukauttaminen ihmisten tarpeisiin sekä yritysten kilpailukyky ovat yhteydessä toisiinsa. Kopio konferenssin päätelmistä toimitetaan suoraan parlamentin jäsenelle ja parlamentin pääsihteeristöön.